proxectonos/corpus_dominio_legal_administrativo_tmp huggingface dataset:
ORDE do 15 de abril de 2003 pola que se determinan as zonas que deixan de percibi-las indemnizacións establecidas na Orde do 30 de decembro de 2002, pola que se establecen indemnizacións polo cesamento total da actividade de retallistas e vendedores ambulantes de peixe e marisco que se subministren integramente en lonxas pechadas por decisións administrativas debido ós vertidos do Prestige.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 16/04/2003

A prohibición da actividade pesqueira e marisqueria regulada, nun primeiro momento, pola reso
lución do conselleiro de Pesca e Asuntos Marítimos do 16 de novembro de 2002, fixo preciso adoptar de xeito inmediato medidas que compensaran os vendedores retallistas e vendedores ambulantes de peixe e marisco que se abastecian nas lonxas situadas nas zonas de prohibición pesqueira.
Para estes efectos, a Consellería de Innovación, Industria e Comercio publicou a Orde do 30 de decembro de 2002, modificada pola Orde do 15 de xaneiro de 2003, pola que se establecen indemnizacións polo cesamento total da actividade de retallistas e vendedores ambulantes de peixe e marisco que se subministren integramente en lonxas pechadas por decisións administrativas debido ós vertidos do Prestige. Así, desde o día 1 de decembro de 2002 estánselles aboando ós afectados unha cantidade de 35 euros por cada día de inactividade.
A favorable evolución da situación e a apertura da actividade pesqueira e marisqueira en determinadas zonas permitiu a volta á normalidade das lonxas situadas nas zonas antes afectadas.
Tendo en conta as distintas resolucións dictadas pola Conselleria de Pesca e Asuntos Marítimos e o Ministerio de Agricultura, Pesca e Alimentación, que abriron a actividade pesqueira e marisqueira en determinadas zonas afectadas polo accidente do buque Prestige,
DISPOÑO:
Artigo único.-Finalización das indemnizacións.
Tódolos beneficiarios establecidos no artigo 1 da Orde do 30 de decembro de 2002, pola que se establecen indemnizacións polo cesamento total da actividade de retallistas e vendedores ambulantes de peixe e marisco que se subministren integramente en lonxas pechadas por decisións administrativas debido ós vertidos do Prestige (DOG nº 252, do 31 de decembro de 2002), modificada pola Orde do 15 de xaneiro de 2003 (DOG nº 10, do 16 de enero), que se subministren nalgunha das lonxas situadas na zona comprendida entre o concello da Coruña e o concello de Cedeira, deixarán de percibi-las indemnizacións establecidas na orde anteriormente citada transcorridos sete días hábiles contados a partir do día seguinte ó da publicación desta orde no Diario Oficial de Galicia.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de abril de 2003.
Juan Rodríguez Yuste
Consellerio de Innovación, Industria e Comercio
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Orde do 10 de marzo de 2003 pola que se regula a prestación económica de pagamento único por fillo menor a cargo.
CONSELLERÍA DE FAMILIA, XUVENTUDE E VOLUNTARIADO — III. OUTRAS DISPOSICIÓNS — 16/04/2003

Advertidos erros na devandita orde, publicada no Diario Oficial de Galicia nº 63, do luns, 31 de marzo de 2003, cómpre a súa corrección:
Na páxina 3.935, liña 20 referido ó artigo 5 -solicitude e documentación- onde di: «e para o pagamento da prestación.», debe dicir: «e para o pagamento da prestación (anexo II).».
Na páxina 3.936, anexo I, no cadro correspondente á documentación achegada segundo o esixido no artigo 5 da orde, onde di: «Certificado de convivencia», debe dicir: «Declaración xurada de convivencia co fillo».
DECRETO 218/2003, do 3 de abril, polo que se inclúe en calidade de membro da Comisión Rectora do Centro Ramón Piñeiro para a Investigación en Humanidades ó conselleiro de Cultura, Comunicación Social e Turismo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/04/2003

O Consello da Xunta de Galicia, na súa reunión do 11 de febreiro de 1993, aprobou o Decreto 25/1993, polo que se crea o Centro de Investigacións Lingüísticas e Literarias Ramón Piñeiro e se regula o seu funcionamento (DOG do 19 de febreiro), modificando a denominación polo Decreto 330/1997 (DOG do 24 de novembro) como Centro Ramón Piñeiro para a Investigación en Humanidades.
Este centro de investigación encárgase de promover e desenvolver proxectos e programas galegos de estudios lingüísticos, literarios, históricos e antropolóxicos e da súa difusión, segundo determina o artigo 1 da citada disposición.
En cumprimento desta finalidade, o Centro Ramón Piñeiro vén levando a cabo cunha pluralidade de proxectos de investigación en tódolos campos de coñecemento que figuran como funcións propias no artigo 2 do decreto da súa creación.
A atención prioritaria do Goberno de Galicia á potenciación do uso do galego e a actitude coherente de xuntar esforzos entre as diferentes consellerías xustifica a conveniencia de que o conselleiro de Cultura, Comunicación Social e Turismo estea entre os membros da Comisión Rectora do Centro Ramón Piñeiro.
En consecuencia, por iniciativa da Consellería de Educación e Ordenación Universitaria, elabórase este decreto polo que se inclúe no artigo 4 do mencionado Decreto 25/1993 ó conselleiro de Cultura, Comunicación Social e Turismo en calidade de membro da Comisión Rectora.
Por todo o que antecede, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día tres de abril do dous mil tres,
DISPOÑO:
Artigo único.-Incluír en calidade de membro da Comisión Rectora do Centro Ramón Piñeiro para a Investigación en Humanidades ó conselleiro de Cultura, Comunicación Social e Turismo, ou persoa en quen delegue.
Disposición derrradeira
Única.-Este decreto entrará en vigor o mesmo día ó da súa publicación no Diario Oficial de Galicia.
Santiago de Compostela, tres de abril de dous mil tres.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CORRECCIÓN de erros.-Resolución do 26 de decembro de 2002 pola que acorda facer público o orzamento da Universidade da Coruña para o exercicio do ano 2003.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/04/2003

Advertido erro, na devandita resolución, publicada no DOG nº 37, do 21 de febreiro de 2003, cómpre face-la corrección seguinte:
No anexo, estado de gastos 2003, capítulo VII, onde di: «transferencias de capital, 253.272,81», debe dicir: «transferencias de capital, 253.271,81».
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Resolución do 3 de abril de 2003 pola que se convoca un curso de informática de xestión municipal para persoal de corporacións locais da Comunidade Autónoma galega.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 25/04/2003

Advertido erro na devandita resolución publicada no Diario Oficial de Galicia número 72, do día 11 de abril de 2003, cómpre face-la seguinte corrección:
-Na páxina 4.686, onde di: «Dentro do plan de actividades da EGAP para o 2003, e conforme coas
funcións atribuídas pola Lei 4/1987», debe dicir: «Dentro do plan de actividades da EGAP para o 2003, e a través do Centro de Estudios Locais de Galicia, conforme coas funcións atribuídas pola Lei 4/1987».
CORRECCIÓN de erros.-Orde do 21 de marzo de 2003 pola que se establecen as bases reguladoras e se procede á convocatoria pública de subvencións para a programación de accións formativas experimentais e complementarias do Plan FIP, e de cursos dirixidos a ocupados, cofinanciadas polo Fondo Social Europeo na Comunidade Autónoma de Galicia para o exercicio de 2003.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 22/04/2003

Advertidos erros na devandita orde, publicada no Diario Oficial de Galicia nº 63, do luns 31 de marzo de 2003, cómpre proceder á súa corrección:
Na páxina 3.942, no punto 2 do artigo 4º, alínea b), onde di: «O importe dos módulos que se aplicarán a cada curso recóllese no anexo III desta orde».
Debe dicir: «O importe dos módulos que se aplicarán a cada curso recóllese no anexo IV desta orde».
Na páxina 3.943, onde di: -«Os gastos de desprazamento dos beneficiarios da formación» (...).
Debe dicir: «Os gastos de desprazamento do persoal docente e dos beneficiarios da formación (...).
Na páxina 3.945, onde di: (...) «agás que o beneficiario xunte á solicitude a debida autorización, segundo o anexo V» (...).
Debe dicir: (...) «agás que o beneficiario xunte á solicitude a debida autorización, segundo o anexo III» (...).
Na páxina 3.949, onde di: «Os programas e subprogramas achegaranse ó sinalado no artigo 2º desta orde (...).
Debe dicir: «Os programas e subprogramas axustaranse ó sinalado no artigo 2º desta orde (...).
A continuación do anexo III, deberá incluírse o seguinte anexo:
ANEXO IV
Subvencións de cursos do Plan Nacional de Formación e Inserción Profesional, na modalidade presencial.
Os módulos de subvención para a modalidade de formación presencial, segundo as definicións de niveis e graos de dificultade de cada curso, expresados en A/hora alumno, son:
Módulo A:
Niveis
Graos de dificultade
Baixo
Normal
Alto
Básico
0,88
1,15
1,44
Medio
1,15
1,57
1,99
Superior
1,71
2,27
2,84
Alto
2,27
2,84
3,39
Na aplicación das contías do módulo A, terase presente que a subvención máxima para gastos de profesorado será a considerada para 15 alumnos. Estas contías inclúen a cota empresarial de Seguridade Social.
Módulo B:
A cuantificación económica deste módulo concrétase nos 12 parámetros que se relacionan a continuación:
Parámetro
A
1
Baixo-baixoBB
0,72
2
Baixo-medioBM
0,98
3
Baixo-altoBA
1,11
4
Normal-baixoNB
1,29
5
Normal-medioNM
1,45
6
Normal-altoNA
1,61
7
Superior-baixoSB
1,68
8
Superior-medioSM
1,91
9
Superior-altoSA
2,05
10
Alto-baixoAB
2,20
11
Alto-medioAM
2,34
12
Alto-altoAA
2,49
A asignación dos módulos ás especialidades, tanto no módulo A como no módulo B, será efectuada polo Instituto Nacional de Emprego.
O importe dos módulos A e B poderá incrementarse nun 20% para aquelas especialidades que estean cualificadas como «experimentais», no ficheiro de especialidades formativas do Instituto Nacional de Emprego, e se determinen especificamente.
RESOLUCIÓN do 14 de marzo de 2003, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, das táboas salariais para o ano 2003 do convenio colectivo do sector de industrias de bebidas refrescantes.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 25/04/2003

Vista a acta das táboas salariais para o ano 2003 do convenio colectivo do sector de industrias de bebidas refrescantes, con nº de código 3600165, que tivo entrada nesta delegación provincial o día 6-3-2003, subscrita pola comisión paritaria do convenio, en data 3-3-2003. De conformidade co disposto no artigo 10 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 14 de marzo de 2003.
Joaquín Macías Sánchez
Delegado provincial de Pontevedra
Asistentes:
Parte empresarial: José C. Andrade Lago.
Parte social (CIG): Luciano Villar González.
Acta:
En Vigo o tres de marzo de 2003, reúnense as persoas á marxe indicadas, na súa condición de mem
bros da comisión paritaria do convenio colectivo de bebidas refrescantes da provincia de Pontevedra, para trata-la seguinte orde do día:
Única. Táboas salariais para o ano 2003.
Reunida a comisión para establece-las táboas salariais do ano 2003, segundo o establece o artigo 10 do convenio colectivo de industrias de bebidas refrescantes, establécese o seguinte:
1. O incremento sinalado para o ano 2003 é do 2%.
2. Complemento de convenio: 76,89 A.
3. Complemento de transporte: 38,04 A.
4. As táboas salariais para o período comprendido entre o 1-7-2002 a 30-6-2003 serán as que figuran no anexo.
E non habendo máis asuntos que tratar levantouse a sesión ás vinte horas do día 3 de marzo de 2003, no lugar e data arriba mencionados, de todo o cal os asistentes asinan en proba de conformidade.
Táboas salariais desde o 1-7-2002 ó 30-6-2003
Categoría
Salario
día
Suplemento
de transporte
Transporte mensual
Peón
17,58
6,38
44,42
Subalternos
18,21
6,35
44,39
Axudante
18,21
6,35
44,39
Auxiliar administrativo
18,21
6,35
44,39
Oficial segunda
19,92
6,96
45,00
Oficial primeira ou vendedor
21,44
7,52
45,56
Encargado
21,66
7,59
45,63
Encargado sección
26,10
9,28
47,32
Encargado xeral
30,62
11,02
49,06
RESOLUCIÓN do 14 de marzo de 2003, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da revisión salarial para o ano 2002 do convenio colectivo do sector de industrias do metal sen convenio propio.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 24/04/2003

Vista a acta da revisión salarial para o ano 2002 do convenio colectivo do sector de industrias do metal sen convenio propio, con número de código 3601155, que tivo entrada nesta delegación provincial o día 6-3-2003, subscrita pola comisión paritaria do convenio, en data 5-3-2003. De conformidade co disposto no artigo 45.c) do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 14 de marzo de 2003.
Joaquín Macías Sánchez
Delegado provincial de Pontevedra
Acta da reunión da comisión paritaria do convenio colectivo para empresas do metal sen convenio propio da provincia de Pontevedra que tivo lugar o 5 de marzo de 2003.
Asistentes.
Asime:
Javier Martínez López
Enrique M. Mallón Otero
Astra:
José Manuel Rodríguez Simón
Feca:
Representada por Asime
Foncalor:
Manuel Pérez Pérez
Instalectra:
Leonardo Pérez Alonso
CC.OO.:
Guillermo Gómez Rodríguez
Emilio Docampo Estévez
CIG:
Manuel Simón Graña
UGT:
José Antonio Álvarez González
Reunidos na sede social de Asime, na rúa Celso Emilio Ferreiro, 9, Vigo, e sendo as dezasete horas do día 5 de marzo de 2003, ten lugar a reunión da comisión paritaria do convenio colectivo para as empresas do metal sen convenio propio da provincia de Pontevedra, na que actúa como secretario José Manuel Rodríguez Simón e á que asisten as persoas relacionadas no encabezamento.
En primeiro lugar e coñecido o IPC real do ano 2002 e o laudo arbitral dictado para a interpretación que se ten que dar ó artigo 45.c) do convenio colectivo de referencia, acórdase asina-la revisión salarial do 2%.
O devengo dos atrasos prodúcese desde o 1 de abril de 2002 e o prazo para o aboamento deles terá como data límite o 30 de abril de 2003.
Nas táboas seguintes detállase o importe e diferencia que terá que aboar cada grupo profesional e nivel salarial.
Sen máis asuntos que tratar, levántase a sesión ás dezaoito horas do propio día fixado no encabezamento.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 224/2003, do 11 de abril, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora da estrada provincial 3608 do punto quilométrico 0,00 ó 1,00 de Feira do Dous (Serantes) a Doniños (concello de Ferrol).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 25/04/2003

A Deputación Provincial da Coruña, en sesión realizada o día trece de setembro de dous mil dous,
aprobou o proxecto de ampliación e mellora da estrada provincial 3608 do punto quilométrico 0,00 ó 1,00 de Feira do Dous (Serantes) a Doniños e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día dezaoito de marzo de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación a actuación é necesaria co fin de evita-lo altísimo risco de accidentes con perigo para a vida humana, debido á existencia, entre outros extremos, de curvas perigosas con pequeno raio, edificacións e vivendas pegadas á estrada, o estado do piso, o largo da calzada, de dimensións inferiores ás necesidades dos vehículos e a intensidade media do tráfico.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día once de abril de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación e mellora da estrada provincial 3608 do punto quilométrico 0,00 ó 1,00 de Feira do Dous (Serantes) a Doniños.
Laias-Cenlle (Ourense), once de abril de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración Local
RESOLUCIÓN do 24 de marzo de 2003 pola que se inscribe a Asociación Hospedería Jacobea El Nogal no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 25/04/2003

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Hospedería Jacobea El Nogal, do 7 de marzo de 2003.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación Hospedería Jacobea El Nogal quede inscrita no Rexistro de Entidades de Promoción do Camiño de Santiago co número 144.
Santiago de Compostela, 24 de marzo de 2003.
Andrés González Murga
Secretario xeral da Consellería de Cultura,
Comunicación Social e Turismo
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 26 de marzo de 2003, pola que se autoriza o cambio de denominación do Instituto de Educación Secundaria número 1 de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/04/2003

Tendo en conta o artigo 3 punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria, (DOG do 9 de agosto de 1996), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 26 de marzo de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Código de centro: 36011634.
Denominación: Instituto de Educación Secundaria nº 1 de Vigo.
Nova denominación: Instituto de Educación Secundaria Politécnico de Vigo.
RESOLUCIÓN do 11 de marzo de 2003 pola que se fai pública a relación de postos de traballo do persoal de administración e servicios desta universidade.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 09/04/2003

Coa finalidade de dar cumprimento ó acordado no Consello de Goberno do día 14 de novembro de 2002, polo que se faculta a xerencia para publicar periodicamente a relación de postos de traballo (RPT) que refunda as modificación parciais que tiveron lugar na RPT aprobada como consecuencia da
propia evolución que se produciu nas unidades, e de acordo co previsto no artigo 15.3º da Lei 30/1984, do 2 de agosto, de medidas para a reforma da función pública e no artigo 37 dos estatutos da Universidade de Santiago de Compostela,
Resolvo facer pública a relación de postos de traballo do persoal de administración e servicios da Universidade de Santiago de Compostela, que figura como anexo a esta resolución.
Santiago de Compostela, 11 de marzo de 2003.
José Vázquez Portomeñe
Xerente da Universidade de Santiago de Compostela
RESOLUCIÓN do 27 de febreiro de 2003, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, da revisión salarial do convenio colectivo de editoriais para o ano 2002.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 08/04/2003

Visto o texto para a revisión salarial do convenio colectivo de editoriais, que subscribiu a comisión mixta paritaria do referido convenio o 10 de febreiro
de 2003, e de conformidade co disposto no artigo 90.2º e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta Dirección Xeral de Relacións Laborais
ACORDA:
Primeiro.-Ordena-la inscrición da devandita revisión salarial no rexistro xeral de convenios desta dirección xeral.
Segundo.-Remiti-lo texto orixinal ó correspondente servicio deste centro directivo.
Terceiro.-Dispoñe-la súa publicación no Diario Oficial de Galicia.
Santiago de Compostela, 27 de febreiro de 2003.
Pilar Cancela Rodríguez
Directora xeral de Relacións Laborais
En Vigo, na sede da Asociación Galega de Editores sendo as 17 horas do día 10 de febreiro de 2003, coa asistencia de Fabiola Sotelo Sotelo, Pilar Sampil Sánchez e José Manuel Fernández Cadahía, en representación da Asociación Galega de Editores e de Manuel Martínez Barreiro, Fernando Fernández González e Jesús Costa Argibay, en representación do sindicato Confederación Intersindical Galega (CIG), celébrase a reunión da comisión mixta paritaria do convenio galego de editoriais coa seguinte orde do día:
1º Cláusula de revisión salarial do ano 2002.
2º Táboa salarial do ano 2003.
Adóptanse os seguintes acordos:
1º Actualización das retribucións salariais do ano 2002, motivada pola diferencia entre o aumento do 3% realizado no ano 2002, e o IPC real do ano 2002 calculado para Galicia polo Instituto Nacional de Estatística, 4,3%.
Consonte os artigos 7.3º 1. e 7.3º 2. do convenio colectivo galego de editoriais establécese que:
Co efecto retroactivo o 1 de xaneiro de 2002, a comisión mixta paritaria acorda proceder á actualización do salario base e do complemento lineal do convenio, consonte a táboa salarial anexa I.
2º Para o período comprendido entre o 1 de xaneiro e o 31 de decembro de 2003, a porcentaxe de aumento da contía do salario base e o complemento lineal é do 2,5%.
Consonte os artigos 7.3º 1. e 7.3º 2. do convenio colectivo galego de editoriais establécese que:
Co efecto retroactivo o 1 de xaneiro de 2003, a comisión mixta paritaria acorda proceder á actualización do salario base e do complemento lineal do convenio, consonte a táboa salarial anexa II.
CORRECCIÓN de erros.-Decreto 194/2003, do 20 de marzo, polo que se aproba a estructura orgánica da Secretaría Xeral de Relacións coa Unión Europea e Cooperación Exterior.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 04/04/2003

Advertida a omisión dunha disposición transitoria na páxina 3.830 do Diario Oficial de Galicia número 62, do venres 28 de marzo, antes da disposición derrogatoria, debe publicarse a seguir:
«Cando, como consecuencia da estructura orgánica que se establece neste decreto, se modifique a denominación ou o contido das subdireccións xerais ou dos servicios existentes con anterioridade ou se supriman algunhas das citadas unidades, autorízase o conselleiro da Presidencia, Relacións Institucionais e Administración Pública, por proposta do secretario xeral da consellería, para readscribi-lo persoal afectado a postos do mesmo nivel ou inferior».
ORDE do 25 de marzo de 2003 pola que se nomean novos membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 07/04/2003

Os comités éticos de investigación clínica son os encargados de informar tódolos ensaios clínicos que se realicen dentro do seu ámbito territorial. Os ensaios clínicos e os comités éticos de investigación
clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3º, dispón que a composición do comité axustarase ó establecido no Decreto 32/1996, e os seus membros se nomearán por orde da Consellería de Sanidade e Servicios Sociais.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996, e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Nombrar membro do Comité Ético de Investigación Clínica de Galicia, creado pola Orde do 11 de xullo de 1996, a Manuel Valladares Ayerbes. (F.E.A de Oncoloxía Médica. Complexo Hospitalario Juan Canalejo-Marítimo Oza da Coruña).
Santiago de Compostela, 25 de marzo de 2003.
José María Hernández Cochón
Conselleiro de Sanidade
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 25 de marzo de 2003 pola que se dispón que cesen membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 07/04/2003

Os comités éticos de investigación clínica son os encargados de informar tódolos ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3º, dispón que a composición do comité axustarase ó establecido no Decreto 32/1996.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Que cese, por petición propia, como membro do Comité Ético de Investigación Clínica de Galicia, creado pola Orde do 11 de xullo de 1996, Francisco Javier Blanco García (médico especialista en Reumatoloxía. Coordinador de Investigación. Complexo Hospitalario Juan Canalejo-Marítimo Oza da Coruña).
Santiago de Compostela, 25 de marzo de 2003.
José Mª Hernández Cochón
Conselleiro de Sanidade
RESOLUCIÓN do 1 de abril de 2003 pola que se anuncian os actos en conmemoración do Día das Letras Galegas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 09/04/2003

En execución do Plan de actividades da EGAP para o ano 2003, a EGAP anuncia a celebración dos actos en conmemoración do Día das Letras Galegas conforme as seguintes bases:
1. Obxectivos.
Con motivo de declara-la Real Academia Galega o Día das Letras Galegas de 2003 dedicado a Antón Avilés de Taramancos, a EGAP súmase, como institución pública galega, á homenaxe deste galego insigne, ó organizar unha mesa redonda sobre a súa vida e obra. Esta acción formativa completarase cunha viaxe de interese cultural.
2. Destinatarios.
Na mesa redonda poderá participa-lo persoal das administracións públicas e calquera outra persoa interesada. Á viaxe cultural terá acceso só o persoal ó servicio de calquera das administracións públicas de Galicia (ata 40 prazas); no caso de presentárense máis solicitudes que prazas terá preferencia o per
soal da Xunta. A inscrición na viaxe implica a obrigatoriedade de asistir á mesa redonda.
3. Desenvolvemento.
3.1. Mesa redonda:
-Data: 13 de maio.
-Hora: de 13 h a 14.30 h.
-Lugar: EGAP.
3.2. Viaxe cultural:
-Data: 17 de maio.
Para coñece-lo desenvolvemento da viaxe e para todo tipo de información, prégase contactar co Servicio de Estudios, Investigación e Publicacións. Teléfono 981 54 62 49.
4. Inscrición.
As solicitudes, segundo o modelo oficial que figura ó final desta convocatoria, irán dirixidas ó director da Escola Galega de Administración Pública, rúa de Madrid, 2-4, 15707 Santiago de Compostela, segundo o modelo que figura como anexo a esta convocatoria, e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemen
to administrativo común. Admitiranse tamén inscricións por telefax: 981 54 63 30.
As solicitudes deberán entrar no rexistro da EGAP antes das 10 h do día 5 de maio.
5. Publicación e notificación da selección.
A partir do 9 de maio os solicitantes poderán obte-la confirmación da súa selección chamando por
teléfono á EGAP os días laborables de 12 a 14 h ó número 981 54 62 49 ou ben consultando a lista de seleccionados, que se exporá no taboleiro de anuncios deste centro.
Santiago de Compostela, 1 de abril de 2003.
Domingo Bello Janeiro
Director da Escola Galega de Administración
Pública
DECRETO 210/2003, do 27 de marzo, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora do trazado da estrada provincial 7901 de Chorén ó lugar da Cruz (concello de Santiso).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 09/04/2003

A Deputación Provincial da Coruña, en sesión celebrada o día trece de setembro de dous mil dous, aprobou o proxecto de ampliación e mellora do trazado da estrada provincial 7901 de Chorén ó lugar da Cruz, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Administración Local o día seis de marzo de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación a actuación é necesaria co fin de evita-lo altísimo risco de accidentes con perigo para a vida humana, debido á existencia, entre outros extremos, de curvas perigosas con pequeno raio, edificacións e vivendas pegadas á estrada, o estado do piso, o largo da calzada, de dimensións inferiores ás necesidades dos vehículos, e a intensidade media do tráfico.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vintesete de marzo de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación e mellora do trazado da estrada provincial 7901 de Chorén ó lugar da Cruz.
Santiago de Compostela, vintesete de marzo de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración Local
ORDE do 12 de marzo de 2003 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 09/04/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato, e despois de emiti-lo preceptivo informe favorable a Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 12 de marzo de 2003.
Jesús Pérez Varela
Conselleiro de Cultura, Comunicación
Social e Turismo
ANEXO
-Carmen Ossorio: 6 A.
-Soledad Pite Sanjurjo: 6 A.
-Víctor López-Rúa: 9 A.
-Xuntos, amor e luz: 6 A.
-Mapa das librerías de Galicia: 6 A.
-Solla: 9 A.
-Xornadas sobre Otero Pedrayo: 12,60 A.
-Frei Martín Sarmiento: 4,50 A.
-Teatro, música e danza de Galicia 2002: 6 A.
-IV Festival Internacional de Música de Galicia: 15 A.
-Antología de la obra de Eugenio Montes: 12,60 A.
-Menca Estévez. Entramados da memoria: 6 A.
-Alejandro Carro: 6 A.
-Mª José Leira: 6 A.
-Pedro García Lema: 20 A.
-Lola Veiras: 6 A.
-A Rosa (rústica): 6 A.
-A Rosa (tapa dura): 12 A.
-Guía de artistas de Galicia: 12 A.
-As pegadas da luz: 6 A.
-Emerxentes no outono da parra: 12,50 A.
-Guía de bibliotecas de Galicia 2002: 6 A.
-Ribadeo, Ribadeo: 10 A.
-Terra, Terriña: 6 A.
-Sempre nós: 6 A.
-Deshabitando: 6 A.
-VI Xuntanza Obradoiro Internacional das Artes Plásticas na Solaina de Piloño: 6 A.
-Pesqueira: 12 A.
-Comezo dunha nova era: 7 A.
-Narrativa e promoción da lectura no mundo das novas tecnoloxías: 15 A.
-A imprenta en Galicia. Século XIX (2 vol.): 48 A.
-Directrices Ifla/Unesco para o desenvolvemento do servicio de bibliotecas públicas. Elaboradas polo grupo de traballo dirixido por Philip Gill por encargo da Sección de Bibliotecas Públicas: 6 A.
-Discurso do presidente da Xunta de Galicia no debate sobre o estado da autonomía. 2002: 7 A.
-Realidade activa: 6 A.
-Ánxeles Iglesias: 6 A.
-Reflexo da alma: 6 A.
-Andaina: 6 A.
-A través da mirada: 6 A.
-A nosa literatura infantil e xuvenil, 2000: 8 A.
DECRETO 198/2003, do 20 de marzo, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora da estrada provincial 7603, do punto quilométrico 5,00 ó 8,00 (concello de San Sadurniño).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 02/04/2003

A Deputación Provincial da Coruña, en sesión que tivo lugar o día trece de setembro de dous mil dous, aprobou o proxecto de ampliación e mellora da estrada provincial 7603, do punto quilométrico 5,00 ó 8,00, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día cinco de marzo de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación a actuación é necesaria co fin de evita-lo altísimo risco de accidentes con perigo para a vida humana, debido á existencia, entre outros extremos, de curvas perigosas con pequeno raio, edificacións e vivendas pegadas á estrada, o estado do piso, o largo da calzada, de dimensións inferiores ás necesidades dos vehículos, e a intensidade media do tráfico.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo da deliberación do Consello da Xunta de Galicia na súa reunión do día vinte de marzo de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña, para efectos de expropiación forzosa, dos bens e dereitos concretados no expediente administrativo instruído para
o efecto e necesarios para a execución das obras do proxecto de ampliación e mellora da estrada provincial 7603, do punto quilométrico 5,00 ó 8,00.
Santiago de Compostela, vinte de marzo de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración Local
DECRETO 197/2003, do 20 de marzo, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora do trazado na estrada provincial 3203, do punto quilométrico 6,375 ó 12,750, de Burricios a Penamartín (concellos de Curtis e Oza dos Ríos).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 02/04/2003

A Deputación Provincial da Coruña, en sesión que tivo lugar o día trece de setembro de dous mil dous, aprobou o proxecto de ampliación e mellora do trazado na estrada provincial 3203, do punto quilométrico 6,375 ó 12,750, de Burricios a Penamartín, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día cinco de marzo de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación a actuación é necesaria co fin de evita-lo altísimo risco de accidentes con perigo para a vida humana, debido á existencia, entre outros extremos, de curvas perigosas con pequeno raio, edificacións e vivendas pegadas á estrada, o estado do piso, o largo da calzada, de dimensións inferiores ás necesidades dos vehículos, e a intensidade media do tráfico.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vinte de marzo de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do
proxecto de ampliación e mellora do trazado na estrada provincial 3203, do punto quilométrico 6,375 ó 12,750, de Burricios a Penamartín.
Santiago de Compostela, vinte de marzo de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración Local
ORDE do 26 de marzo de 2003 pola que se declara de interese galego a Fundación Eínsa e se ordena a súa inscrición no Rexistro de Fundacións de Interese Galego.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 07/04/2003

Con data do 11 de febreiro de 2003 foi publicada, no Diario Oficial de Galicia, a orde da Consellería da Presidencia, Relacións Institucionais e Administración Pública, do 5 de febreiro de 2003, pola que se clasifica como de interese benéfico-social a Fundación Eínsa e se adscribe á Consellería de Asuntos Sociais, Emprego e Relacións Laborais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto e finalidade a atención a persoas maiores, nos seus domicilios, así como outras accións encamiñadas a cubri-las necesidades urxentes da poboación en xeral, e calquera outras accións que teñan finalidade social.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Eínsa, ó cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Eínsa, no Rexistro de Fundacións de Interese Galego, sección da Consellería de Asuntos Sociais, Emprego e Relacións Laborais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de lles dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada ante o protectorado a lle render contas anualmente e a xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento con anterioridade ó inicio do exercicio económico para o que se formula, debendo solicita-las preceptivas autorizacións cando sexan necesarias.
Santiago de Compostela, 26 de marzo de 2003.
María José Cimadevila Cea
Conselleira de Asuntos Sociais, Emprego
e Relacións Laborais
ORDE do 24 de marzo de 2003 pola que se nomean os membros do xurado do Premio das Letras e das Artes de Galicia, convocado pola Orde do 6 de febreiro de 2003.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/04/2003

O Decreto 288/1994, de 30 de setembro, (modificado no seu artigo 5 polo Decreto 286/1995, do 19 de outubro) polo que se crea o Premio das Letras e das Artes de Galicia, dispón no seu artigo 4 (publicada corrección de erros no DOG nº 13, do 19 de xaneiro) a composición do xurado do premio mediante proposta das institucións citadas na devandita disposición.
En cumprimento do citado artigo cómpre proceder ó nomeamento dos membros do xurado do Premio das Letras e das Artes de Galicia. Na súa virtude,
DISPOÑO:
Artigo 1º
Nomear presidente e membros do xurado do Premio das Letras e das Artes de Galicia as seguintes persoas:
1. Presidente: José López Calo, por delegación do conselleiro de Cultura, Comunicación Social e Turismo.
2. Vocais:
Ramón Castromil Ventureira, proposto polo Consello da Cultura Galega.
Xosé Ramón Barreiro Fernández, proposto pola Real Academia Galega.
Luis Iglesias Feijoo, proposto pola Universidade de Santiago de Compostela.
Manuel Recuero Astray, proposto pola Universidade da Coruña.
Jesús Hernández Sánchez, proposto pola Universidade de Vigo.
Ramón Otero Núñez, proposto pola Real Academia de Belas Artes A Nosa Señora do Rosario.
Agustín Sixto Seco, nomeado polo conselleiro de Cultura, Comunicación Social e Turismo.
José Manuel García Iglesias, nomeado polo conselleiro de Cultura, Comunicación Social e Turismo.
3. Secretaria: Mª del Carmen García Campelo, directora xeral de Promoción Cultural.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 24 de marzo de 2003.
Jesús Pérez Varela
Conselleiro de Cultura, Comunicación
Social e Turismo
CONSELLERÍA DE XUSTIZA, INTERIOR E ADMINISTRACIÓN
LOCAL